**Keszthely Város Önkormányzata Képviselő-testülete**

**51/2020. (XII.18.) önkormányzati rendelete**

**egyes önkormányzati rendeletek felülvizsgálatáról**

Keszthely Város Polgármestere a koronavírus-világjárvány második hulláma elleni védekezésről szóló 2020. évi CIX. törvény, továbbá a veszélyhelyzet kihirdetéséről szóló 478/2020. (XI. 3.) Korm. rendelet alapján, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott jogkörében,

az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. § Keszthely Város Önkormányzata Szervezeti és Működési Szabályzatáról szóló 23/2014. (X.22.) önkormányzati rendelete 54. § (1) bekezdése helyébe az alábbi rendelkezés lép:

***„54. § (1) A polgármesteri hivatal szervezeti felépítése:***

***a.) polgármesteri kabinet***

***b.) önkormányzati és igazgatási osztály,***

***c.) közgazdasági osztály,***

***d.) városfejlesztési és városüzemeltetési osztály,***

***e.) főépítészi iroda”***

2.§ (1) A közterület használatának szabályozásáról szóló 47/2013. (XII.13.) önkormányzati rendelet módosításáról szóló 45/2020. (XI.27.) önkormányzati rendelet (továbbiakban: Módosító Rendelet) 2. §-a az alábbi szöveggel lép hatályba:

„2.§ A Rendelet 2. § (3) bekezdése helyébe az alábbi rendelkezés lép.

***„2.§ (3) A közterület rendeltetésétől eltérő használata (továbbiakban: közterület-használat) kérdésében Keszthely Város Önkormányzata – 4. §-ban meghatározott eseteket kivéve - önkormányzati hatósági hatáskörben hoz döntést, amely hatósági szerződés megkötése vagy hatósági határozat lehet.”***

(2) A Módosító Rendelet 4. § (2) bekezdése nem lép hatályba.

(3) A Módosító Rendelet 4. § (3) bekezdése az alábbi szöveggel lép hatályba.

„4.§ (3) A Rendelet 4.§ (3) bekezdése helyébe az alábbi rendelkezés lép.

***„(3) Közterület-használati szerződés nélkül, polgármester által kiadott tulajdonosi hozzájárulással, díjfizetés mellett végezhető nem rendeltetésszerű közterület-használati tevékenységek:***

1. ***tüzelőanyagok, (szervezett lim-lom akció) szilárd törmelék konténerek 72 órát meghaladó, a közlekedést nem zavaró tárolása,***
2. ***építési munkával kapcsolatos állvány, építési terület, építőanyag, törmelék elhelyezése és 72 órát meghaladó, a közlekedést nem zavaró tárolása.****”*

(4) A Módosító Rendelet 6. §-a az alábbi szöveggel lép hatályba.

6.§ A Rendelet 6.§-a - **A közterület-használatról szerződés – helyébe az alábbi 6. § A közterület-használatról szóló hatósági szerződés lép.**

***„6.§ (1) A közterület-használatról szóló hatósági szerződés megkötése a jelen rendeletben foglaltak figyelembevételével a polgármester hatáskörébe tartozik.***

***(2) A közterület-használatról szóló hatósági szerződés kötelező tartalma:***

1. ***a jogosult nevét és lakóhelyének, vagy székhelyének, telephelyének címét;***
2. ***a közterület-használat célját és időtartamát, vagy azt a feltételt, amelynek bekövetkeztéig a hozzájárulás érvényes;***
3. ***a közterület-használat helyének, módjának, mértékének és egyéb feltételeinek pontos meghatározását;***
4. ***utalást arra, hogy a hozzájárulás csak a közreműködő szakhatóságok hozzájárulásában foglalt előírások megvalósítása esetén érvényes;***
5. ***a hozzájárulás megszűnése esetére az eredeti állapot kártalanítási igény nélküli helyreállításának kötelezettségét;***
6. ***közterület-használati díj fizetési kötelezettség esetén a díj mértékét és megfizetésének módját, egyéb esetben a díjmentesség tényét;***
7. ***a jogosultnak a közterületen végzett tevékenységében közreműködők (így különösen alvállalkozók, bérlők, üzemeltetők) nevét, továbbá lakcímét vagy székhelyét;***
8. ***a közterület-használat jellegétől függően egyéb hatósági, szakhatósági előírásokról és kikötésekről szóló tájékoztatást, a városképi követelményeket, a környezetvédelmi, valamint a munka- és balesetvédelmi előírásokra történő utalást;***
9. ***a közterület-használat időtartama alatt a szükséges állagmegóvási, karbantartási és tisztántartási kötelezettség előírását;***
10. ***a közterület-használati hozzájárulás átengedésének tilalmát annak rögzítésével, hogy a közterület-használati hozzájárulás kizárólag a jogosult részére szól, azonban lehetősége van a közterület-használathoz közreműködőket igénybe venni, de a közterület-használat joga tovább nem ruházható;***
11. ***a jogosult kötelezettségét a közterület-használati hozzájárulásában szereplő bármely adatában történő változás 15 napon belüli bejelentésére;***
12. ***reklámhordozók és egyéb információs kiegészítő berendezések, megállítótábla elhelyezéséhez, fennmaradásához igényelt közterület-használat esetén a településképi bejelentési eljárás lefolytatása eredményeképp született megállapításokat;***
13. ***azon kikötést, hogy amennyiben a közterület-használati szerződés hatálya alatt az igénybe vett négyzetméter tekintetében változás következik be, azt a használó köteles a díjfizetés igazolásával egyidejűleg a változást megelőzően 5 nappal bejelenteni, mely nem minősül a szerződés módosításának, de a bejelentés a szerződés elválaszthatatlan részét képezi,***
14. ***a közterület-használat egyéb feltételeit.***

***(3) Közterület-használati szerződés nem köthető:***

1. ***közúti űrszelvényen belüli területre, kivéve: építési munkák területe, sport-kulturális rendezvények és vásárok, valamint közúti jelzések láthatósága biztosítható és közútkezelői hozzájárulással rendelkezik., valamint járműforgalom elől elzárt közutak területére,***
2. ***közúti szolgáltatást végző járművek elhelyezésére a város műemléki jelentőségű területein Balaton-parti zónában, lakótelepeken, kivéve: személyszállítási-szolgáltatás esetén.***
3. ***ha a közterület-használati hozzájárulás iránti kérelmet hiányosan nyújtották be és a kérelmező az erre vonatkozó hiánypótlási felhívásnak sem tett eleget,***
4. ***azzal, aki az Önkormányzat tulajdonában lévő közterület jogellenes közterület-használata miatt vele szemben kiszabott közigazgatási bírságot nem fizette meg;***
5. ***annak, aki az Önkormányzat közterület-használati önkormányzati hatósági ügyében hozott végleges döntésben foglalt kötelezésnek nem tett eleget.***
6. ***azzal, akinek az Önkormányzattal szemben köztartozása, vagy polgárjogi megállapodásból eredő egyéb tartozása van, a tartozások kiegyenlítéséig.”***

(5) A Módosító Rendelet 14. § (1) bekezdésében meghatározott „jelen Rendelet 1. melléklete” ezen rendelet 1. melléklete szerint lép hatályba.

3. § **Az egyes ingatlangazdálkodással összefüggő önkormányzati rendeletek módosításáról szóló 38/2020. (IX. 25.) önkormányzati rendelet 6.§ (1) bekezdése az alábbi szöveggel lép hatályba.**

„6. § (1) Keszthely Város Önkormányzata Képviselő-testülete az önkormányzat tulajdonában álló lakások bérletéről szóló 32/2014. (XII.19.) önkormányzati rendelete (továbbiakban: Lakásrendelet) 36. § helyébe az alábbi rendelkezés lép:

***„36. § (1) A bérleti díj évente 3%-kal emelkedik, kivéve, ha az adott évben a bérlő jogviszonya lejár, és új jogviszony jön létre, mely alapján a bérlő az emelt összegű bérleti díj megfizetésére köteles.***

***(2) A lakásbérleti szerződéssel rendelkező bérlőkkel a fizetendő bérleti díj mértékének változását a bérbeadónak írásban kell közölnie tárgyévet megelőző év december 15. napjáig.***

***(2) A bérleti díj emelkedési ütemét a Döntőbizottság 2 évente felülvizsgálja.***

***(3) A lakbértámogatás a lakásfenntartási támogatásban érvényesíthető.***

***(4) A társasházzá nyilvánított lakóépületek bérlői a külön jogszabályok szerint a közös költség üzemeltetési részét kötelesek fizetni a társasház közös képviselőjének.***

***(5) Az (1) bekezdésben foglaltakat megfelelően alkalmazni kell a lakáshasználati díj tekintetében is.”***

4.§ (1) Jelen rendelet 2021. január 1. napján lép hatályba.

(2) Jelen rendelet a hatályba lépését követő napon hatályát veszti.

|  |  |
| --- | --- |
| Nagy Bálint | Dr. Gábor Hajnalka |
| polgármester | jegyző |

*1. melléklet*

*1. számú melléklet*

***Közterületen folytatható tevékenységek és***

***díjszabások mértéke a “Kiemelt” övezetben***

|  |  |  |  |
| --- | --- | --- | --- |
| **Ssz.** | **Tevékenység** | **Mértékegység** | **“Kiemelt” övezet** |
| 1. 1. | Közterületbe 10 cm-en túl benyúló üzlethomlokzat (portál), kirakat-szekrény | Ft/m2/hó | 1000 |
| 1. 2. | Mozgóárusítás | Ft/m2/nap | 450 |
| 1. 3. | tüzelőanyagok, (szervezett lim-lom akció) szilárd törmelék konténerek ***72*** órát meghaladó, a közlekedést nem zavaró tárolása | Ft/m2/nap | 95 |
| 1. 4. | építési munkával kapcsolatos állvány, építési terület, építőanyag, törmelék elhelyezése és ***72*** órát meghaladó, a közlekedést nem zavaró tárolása | Ft/m2/nap | 95 |
| 1. 5. | Vendéglátóipari előkert | Ft/m2/hó | 5.000 |
| 1. 6. | Helyi üzletek kitelepülése, árubemutatás  1-2 m2  3 m2  4 m2 | Ft/m2/hó | 5.500  11.000  22.000 |
| 1. 7. | Alkalmi vásár és kiállítás (eseti szerződés szerint) | Ft/m2/nap | 1.300 |
| 1. 8. | Autó kiállítás | Ft/m2/nap | 1.600 |
| 1. 9. | Ének és élőzene | Ft/m2/nap | 1.050 |
| 1. 10. | Portrérajzolás legfeljebb 10 hely adható bérbe | Ft/m2/nap | 2.100 |
| 1. 11. | Kézműves tevékenység | Ft/m2/nap | 2.100 |
| 1. 12. | Zászló | Ft/m2/nap | 280 |
| 1. 13. | Sült gesztenye árusítás | Ft/m2/nap | 920 |
| 1. 14. | Taxik állomáshelye | Ft/jármű/év | 27.500 |
| 1. 15. | az önkormányzat saját és intézményei beruházásában végzett építési, felújítási munkálatok | díjmentes | - |
| 1. 16. | az önkormányzat saját és intézményei szervezésében – elsősorban sport, kulturális és ifjúsági célú – rendezvények | díjmentes | - |
| 1. 17. | díszfa, dísznövény ültetése és elhelyezése, valamint utcabútorok pihenés céljából történő elhelyezése | díjmentes | - |
| 1. 18. | közintézményi közterület-használat | díjmentes | - |
| 1. 19. | sport, kulturális és ifjúsági célú, valamint a civil szervezetek által szervezett nem üzleti jellegű, közcélú rendezvények közterület-használata | díjmentes | - |
| 1. 20. | saját beépítetlen telekrésszel nem rendelkező épületeknél, 1 m3-t meghaladó hulladékgyűjtő edény elhelyezése | díjmentes | - |
| 1. 21. | gyógyszertári széf elhelyezése, valamint postai előreszállító oszlop telepítése | díjmentes | - |
|  | Egyéb, máshova nem sorolható tevékenység | Ft/m2/hó | egyedi díjszabás alapján, de legalább 500,- Ft |

***Közterületen folytatható tevékenységek és díjszabások mértéke az I., II. és III. övezetben***

|  |  |  |  |  |  |
| --- | --- | --- | --- | --- | --- |
| **Ssz.** | **Tevékenység** | **Mértékegység** | **I.** | **II.** | **III.** |
|  | Közterületbe 10 cm-en túl benyúló üzlethomlokzat (portál) kirakat-szekrény | Ft/m2/hó | 550 | 550 | 430 |
|  | Árusító pavilon (postai hírlapárus) és egyéb fülke | Ft/m2/hó | 5.250 | 3.150 | 2.730 |
|  | Taxik állomáshelye, | Ft/jármű/év | 27.500 | | |
|  | Városnéző kisvonat állomáshelye | Ft/jármű/év | 693.000 | 577.000 | 430.000 |
|  | Teher és különleges gépkocsik, autóbuszok ezek vontatmányának elhelyezése gépjárművenként, vontatmányonként | Ft/m2/hó | - | - | 480 |
|  | Mozgóárusítás | Ft/m2/nap | 300 | 200 | 150 |
|  | Mozgóbolt | Ft/gk/nap | - | - | 3.000 |
|  | tüzelőanyagok, (szervezett lim-lom akció) szilárd törmelék konténerek ***72*** órát meghaladó, a közlekedést nem zavaró tárolása | Ft/m2/nap | 59 | 39 | 17 |
|  | építési munkával kapcsolatos állvány, építési terület, építőanyag, törmelék elhelyezése és ***72*** órát meghaladó, a közlekedést nem zavaró tárolása | Ft/m2/nap | 59 | 39 | 17 |
|  | Idényjellegű árusítás  kivéve: fagylalt, jégkrém és hírlap-árusítás | Ft/m2/hó | - | 3.860 | 3.200 |
| 1. 11. | Fagylalt és jégkrém árusítás (legfeljebb 4 m2 bérelhető) | Ft/nap | - | 2.200 | 1.760 |
| 1. 12. | Vattacukor  (Balaton-part maximum 2 hely) | Ft/nap | 820 | 820 | 820 |
| 1. 13. | Pattogatott kukorica  (Balaton-part maximum 2 hely) | Ft/nap | 820 | 820 | 820 |
| 1. 14. | Javító és szolgáltató tevékenység  (legfeljebb 4m2 bérelhető) | Ft/nap |  | 193 | 127 |
| 1. 15. | Vendéglátó-ipari előkertek | Ft/m2/hó | 2.800 | 2.500 | 1.900 |
| 1. 16. | Helyi üzletek kitelepülése  (legalább 1 m2 bérelhető) | Ft/m2/hó | 2.800 | 2.500 | 1.900 |
| 1. 17. | Alkalmi (ünnepi) vásár és kiállítás | Ft/m2/nap | 1.300 | 630 | 320 |
| 1. 18. | Autó vásár és kiállítás | Ft/m2/nap | 1.300 | 630 | 320 |
| 1. 19. | Mutatványos tevékenység, körhinta, hullámvasút, dodzsem, stb.  (Erre a tevékenységre kizárólag az Önkormányzat, illetve intézményei által szervezett rendezvényeken köthető bérleti szerződés) | Ft/m2/nap  (1 nap felépítési és 1 nap bontási időszak térítésmentes) | 1.300 | 1.300 | 1.300 |
| 1. 20. | Ének és élő zene | Ft/m2/nap | 460 | 250 | 130 |
| 1. 21. | Portrérajzolás az I. övezetben legfeljebb 3x3 hely adható bérbe a Kastély utcában, a Bazársoron és a Delden téren | Ft/m2/nap | 2.100 | - | - |
| 1. 22. | Kézműves tevékenység | Ft/m2/nap | 2.100 | - | - |
| 1. 23. | Rizsfestés, festékszóró géppel képek készítése  (Bazársor maximum 2 hely) | Ft/m2/nap | 2.100 | - | - |
| 1. 24. | Üzleti szállítás esetén rakodás, göngyölegek tárolása | Ft/m2/nap | 250 | 130 | 70 |
| 1. 25. | Zászló | Ft/m2/nap | 250 | 130 | 70 |
| 1. 26. | Szilveszteri kellékek árusítása december 27-31-éig | Ft/m2/nap | 1.300 | 1.300 | 1.300 |
| 1. 27. | az önkormányzat saját és intézményei beruházásában végzett építési, felújítási munkálatok | díjmentes | - | - | - |
| 1. 28. | az önkormányzat saját és intézményei szervezésében – elsősorban sport, kulturális és ifjúsági célú – rendezvények | díjmentes | - | - | - |
| 1. 29. | díszfa, dísznövény ültetése és elhelyezése, valamint utcabútorok pihenés céljából történő elhelyezése | díjmentes | - | - | - |
| 1. 30. | közintézményi közterület-használat | díjmentes | - | - | - |
| 1. 31. | sport, kulturális és ifjúsági célú, valamint a civil szervezetek által szervezett nem üzleti jellegű, közcélú rendezvények közterület-használata | díjmentes | - | - | - |
| 1. 32. | saját beépítetlen telekrésszel nem rendelkező épületeknél, 1 m3-t meghaladó hulladékgyűjtő edény elhelyezése | díjmentes | - | - |  |
| 1. 33. | gyógyszertári széf elhelyezése, valamint postai előreszállító oszlop telepítése | díjmentes | - | - | - |
|  | Egyéb, máshova nem sorolható tevékenység | Ft/m2/hó | egyedi díjszabás alapján, de legalább 500,- Ft | | |

Megjegyzés: A területek nagyságának számításánál minden megkezdett m2-t felfelé kerekített egész m2-ként kell figyelembe venni.